內地流量男星代言大比拚 肖戰王一博雙王互撼
2024年04月08日 00:01
東網電視
更多新聞短片
日前,有內地網友為流量男星代言數量做排名,其中更以一齊主演《陳情令》嘅肖戰、王一博,雙雙以24個代言奪冠,之後則係范冰冰細佬范丞丞以21個代言緊追其後。
內地頂流小生王一博、肖戰,6年前因合作拍攝電視劇《陳情令》人氣急升,2人亦因年紀相若、志趣相投,被劇迷封為「男版最強CP」。隨着劇集播畢並成功打開知名度嘅王一博,喺去年就有3部電影票房都超過8億人民幣(約8億8千萬港元)嘅佳績外,就連電視劇《追風者》嘅收視亦創佳績,簡直係收視保證;至於勁敵肖戰亦唔執輸,去年連續接演3部電視劇外,今年更有電影版《射雕英雄傳》待上映,有望藉此打入電影圈外,緊隨其後嘅第3名,則係范冰冰嘅細佬范丞丞以21個代言躋身3甲。